ddrg/super_eurlex huggingface dataset:
52002PC0371

Πρόταση κανονισμού του Συμβουλίου σχετικά με τα μέτρα διασφάλισης που προβλέπονται από τη συμφωνία εταιρικής σχέσης ΑΚΕ-ΕΕ[COM(2002) 371 τελικό — 2002/0140(ACC)]



Επίσημη Εφημερίδα αριθ. C 262 E της 29/10/2002 σ. 0396 - 0397
Τροποποιημένη πρόταση για ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

2001/0197 (COD)

Τροποποιημένη πρόταση για ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία

1. Ιστορικο

Για τη χάραξη και την αποτίμηση των πολιτικών επιστήμης και τεχνολογίας (Ε&T) στις οικονομίες που βασίζονται όλο και περισσότερο στη γνώση απαιτούνται αξιόπιστοι και κατάλληλοι στατιστικοί δείκτες. Οι υφιστάμενοι στατιστικοί δείκτες είναι μεν χρήσιμοι, πλην όμως είναι περιορισμένοι όσον αφορά τη μέτρηση της παραγωγής των δραστηριοτήτων Ε&T, της διάδοσης των γνώσεων και, γενικότερα, των επιδόσεων των συστημάτων καινοτομίας. Είναι επομένως ανάγκη να αναπτυχθεί μια νέα γενιά στατιστικών μεταβλητών που να μπορούν να παρακολουθούν τις πτυχές αυτές.

Στο πλαίσιο αυτό, η Επιτροπή παρουσίασε στις 27 Αυγούστου 2001 μια πρόταση απόφασης (Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία - COM(2001)490 τελικό 2001/0197 (COD)).

Το Ευρωπαϊκό Κοινοβούλιο διαβίβασε τη γνωμοδότησή του στις 2 Ιουλίου 2002 (έγγρ. P5-TAPROV (2002)0338)) και πρότεινε τέσσερις τροπολογίες. Η Επιτροπή αποδέχεται τρεις από τις προταθείσες τροπολογίες.

2. Eξεταση των τροπολογιων

2.1.

Η Επιτροπή αποδέχεται την πρώτη τροπολογία που ενισχύει τη σημασία της συνεκτίμησης της περιφερειακής διάστασης, σύμφωνα με την ταξινόμηση NUTS όπου είναι εφικτό.

2.2.

Η Επιτροπή αποδέχεται τη δεύτερη τροπολογία, η οποία υπογραμμίζει τη σημασία της συνεργασίας με τον ΟΟΣΑ και άλλους διεθνείς οργανισμούς.

2.3.

Η Επιτροπή αποδέχεται την τέταρτη τροπολογία που ζητεί τη συχνότερη υποβολή εκθέσεων.

2.4.

Η Επιτροπή δεν μπορεί να αποδεχθεί, για νομικούς λόγους, την τρίτη τροπολογία, η οποία αποσκοπεί στην ανάπτυξη στενότερης συνεργασίας και ενισχυμένων διαβουλεύσεων με την ομάδα του Ελσίνκι. Ωστόσο, η Επιτροπή υπογραμμίζει και αναγνωρίζει τη σημασία των στατιστικών εργασιών της ομάδας του Ελσίνκι και δεσμεύεται να συνεχίσει την καρποφόρο συνεργασία που έχει με την εν λόγω ομάδα. Επιπλέον, η δέσμευση αυτή θα επιβεβαιωθεί εκ νέου από την Επιτροπή, η οποία θα επιδιώξει να συμπεριλάβει στα πρακτικά του Συμβουλίου σχετική δήλωσή της κατά την έγκριση της απόφασης.

3. Συμπερασμα

Δυνάμει του άρθρου 250 παράγραφος 2 της Συνθήκης ΕΚ, η Επιτροπή τροποποιεί την πρόταση απόφασης όπως αναφέρεται παραπάνω.
Τροποποιημένη πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αναθεώρηση του παραρτήματος I της απόφασης αριθ. 1336/97/EΚ σχετικά με σύνολο προσανατολισμών για τα διευρωπαϊκά δίκτυα στον τομέα των τηλεπικοινωνιών (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

2001/0296 (COD)

Τροποποιημένη πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αναθεώρηση του παραρτήματος I της απόφασης αριθ. 1336/97/EΚ σχετικά με σύνολο προσανατολισμών για τα διευρωπαϊκά δίκτυα στον τομέα των τηλεπικοινωνιών

1. Ιστορικο

Υποβολή της πρότασης στο Ευρωπαϊκό Κοινοβούλιο και το Συμβούλιο (COM(2001) 742 - 2001/0296 (COD)) // 10 Δεκεμβρίου 2001

Γνώμη της Οικονομικής και Κοινωνικής Επιτροπής // 29 Μαΐου 2002

Γνώμη της Επιτροπής των Περιφερειών //

Γνώμη του Ευρωπαϊκού Κοινοβουλίου (PE T5-0210/2002) // 14 Μαΐου 2002

2. Στοχος της Προτασης της Επιτροπης

Η πρόταση αναθεωρεί τον ορισμό των έργων κοινού ενδιαφέροντος με βάση την κτηθείσα εμπειρία κατά την περίοδο 1997 έως 2000. Ο νέος ορισμός εστιάζεται στο πρόγραμμα υπηρεσιών δημοσίου συμφέροντος στο εξελισσόμενο πλαίσιο του σχεδίου eEurope 2005.

3. Γνωμη της επιτροπησ επι των τροπολογιων του Ευρωπαϊκου Κοινοβουλιου

3.1. Τροπολογίες που έγιναν αποδεκτές από την Επιτροπή

Τροπολογία 1, η οποία αναφέρεται στο ψήφισμα του Συμβουλίου για την ασφάλεια των δικτύων και πληροφοριών.

Τροπολογία 2, η οποία διευκρινίζει το πεδίο εφαρμογής της δράσης.

Τροπολογία 3, η οποία καθορίζει ημερομηνίες για την υποβολή έκθεσης σχετικά με την εφαρμογή του προγράμματος και πρότασης για την αναθεώρηση των προσανατολισμών.

Τροπολογία 4, με την οποία τονίζεται η συμβολή του προγράμματος στους στόχους.

Τροπολογία 5, η οποία διευκρινίζει ότι το πρόγραμμα δεν περιορίζεται στη εμπορική δραστηριότητα και καθορίζει τα κριτήρια για τη διευρωπαϊκή υπηρεσία.

Τροπολογία 6, η οποία διευκρινίζει τις απαιτήσεις συμμετοχής στο πρόγραμμα.

Τροπολογία 7, στην οποία διευκρινίζονται θέματα που αφορούν τους μειονεκτούντες πολίτες και τις νέες τεχνολογίες.

Τροπολογία 8, η οποία διευκρινίζει τις εφαρμογές στους τομείς της «ηλεκτρονικής κυβέρνησης» (eGovernment) και της «ηλεκτρονικής δημόσιας διοίκησης» eAdministration.

Τροπολογία 9, διευκρινίζει τα επιχειρήματα για την υποστήριξη των εφαρμογών στον τομέα της υγείας.

Τροπολογία 10, με την οποία ενισχύεται η εξηρτημένη φύση της συμπληρωματικής στήριξης και των δράσεων συντονισμού.

3.2. Τροποποιημένη πρόταση

Έχοντας υπόψη το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρόταση σύμφωνα με τα ανωτέρω.
52002PC0285

Το έγγραφο αποσύρθηκε - αντικαταστάθηκε από 52002PC0316 /* COM/2002/0285 τελικό - ACC 2002/0121 */



Επίσημη Εφημερίδα αριθ. 227 E της 24/09/2002 σ. 0347 - 0361
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την αντικατάσταση των μελών της επιτροπής του Ευρωπαϊκού Κοινωνικού Ταμείου

(υποβληθείσα από την Επιτροπή)

ΑΙΤΙΟΛΟΓΙΚΗ ΣΚΕΨΗ

(1) Στο άρθρο 47 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία, διευκρινίζεται ότι η Ευρωπαϊκή Επιτροπή επικουρείται όσον αφορά το στόχο 3 από μια επιτροπή σύμφωνα με το άρθρο 147 της συνθήκης.

(2) Οι διατάξεις που διευκρινίζουν τους όρους λειτουργίας της επιτροπής περιλαμβάνονται στο άρθρο 49 του προαναφερόμενου κανονισμού.

(3) Το άρθρο αυτό ορίζει ότι η επιτροπή απαρτίζεται από δύο εκπροσώπους της κυβέρνησης, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των συνδικαλιστικών οργανώσεων των εργοδοτών για κάθε κράτος μέλος. Τα μέλη αυτά και οι αναπληρωτές διορίζονται από το Συμβούλιο ύστερα από πρόταση της Ευρωπαϊκής Επιτροπής για μια περίοδο τριών ετών.

(4) Το Συμβούλιο αποφάσισε στις 8 Οκτωβρίου 2001 το διορισμό των τακτικών και αναπληρωματικών μελών της επιτροπής του Ευρωπαϊκού Κοινωνικού Ταμείου ύστερα από πρόταση της Ευρωπαϊκής Επιτροπής για την περίοδο από 23 Οκτωβρίου 2001 έως 22 Οκτωβρίου 2004.

(5) Η θητεία των τακτικών μελών της επιτροπής του Ευρωπαϊκού Κοινωνικού Ταμείου λήγει στις 22 Οκτωβρίου 2004.

(6) Πρέπει να διοριστούν τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για τις έδρες που έχουν μείνει κενές για την περίοδο που λήγει στις 22 Οκτωβρίου 2004.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την αντικατάσταση των μελών της επιτροπής του Ευρωπαϊκού Κοινωνικού Ταμείου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 147,

τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία και ειδικότερα τα άρθρα 47 και 49 [1],

[1] ΕΕ L 161 της 26.6.1999, σ. 1.

την απόφαση του Συμβουλίου της 8ης Οκτωβρίου 2001 για το διορισμό των μελών της επιτροπής [2],

[2] EE C 292 της 18.10.2001, σ. 1.

την πρόταση της Επιτροπής,

Εκτιμώντας τα εξής:

(1) Το Συμβούλιο, ύστερα από πρόταση της Επιτροπής, διόρισε με απόφαση της 8ης Οκτωβρίου 2001, τα τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2004.

(2) Στο μεταξύ, κενώθηκαν θέσεις τακτικών και αναπληρωματικών μελών στην κατηγορία των εκπροσώπων των κυβερνήσεων, των εργοδοτών και των εργαζομένων,

(3) Πρέπει να διορισθούν μέλη της επιτροπής του Ευρωπαϊκού Ταμείου για τις έδρες που έχουν μείνει κενές,

ΑΠΟΦΑΣΙΖΕΙ :

Άρθρο πρώτο

Διορίζονται μέλη της επιτροπής του Ευρωπαϊκού Κοινωνικού Ταμείου τα άτομα, των οποίων το όνομα αναφέρεται στο παράρτημα, για το υπόλοιπο της θητείας που λήγει στις 22 Οκτωβρίου 2004, όπως αναφέρθηκε.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (EΚ) αριθ. 926/98 σχετικά με τη μείωση ορισμένων οικονομικών σχέσεων με την Ομοσπονδιακή Δημοκρατία της Γιουγκοσλαβίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

(1) Στις 10 Σεπτεμβρίου 2001, το Συμβούλιο Ασφαλείας των Ηνωμένων Εθνών εξέδωσε το ψήφισμα αριθ.1367 (2001) το οποίο ορίζει ότι πρέπει να καταργηθεί το εμπάργκο όπλων όσον αφορά με την Ομοσπονδιακή Δημοκρατία της Γιουγκοσλαβίας.

(2) Στη συνέχεια, το Συμβούλιο εξέδωσε κοινή θέση με την οποία ορίζεται ότι τόσο το εμπάργκο όπλων όσο και η απαγόρευση της πώλησης και προμήθειας εξοπλισμού που θα μπορούσε να χρησιμοποιηθεί για εσωτερική καταστολή ή τρομοκρατία πρέπει να καταργηθούν.

(3) Στόχος της παρούσας πρότασης κανονισμού του Συμβουλίου είναι να αρχίσει να ισχύει η απόφαση αυτή, στο βαθμό που τα εν λόγω μέτρα εφαρμόζονταν μέσω κοινοτικών πράξεων.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (EΚ) αριθ. 926/98 σχετικά με τη μείωση ορισμένων οικονομικών σχέσεων με την Ομοσπονδιακή Δημοκρατία της Γιουγκοσλαβίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 301,

την κοινή θέση αριθ. 2001/719/ΚΕΠΠΑ του Συμβουλίου της 8ης Οκτωβρίου 2001 για την τροποποίηση της κοινής θέσης αριθ. 96/184/ΚΕΠΠΑ σχετικά με τις εξαγωγές όπλων στην πρώην Γιουγκοσλαβία και την κοινή θέση αριθ. 98/240/ΚΕΠΠΑ για τα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας [1] ,

[1] ΕΕ L 268, 9.10.2001, σ. 49.

την πρόταση της Επιτροπής,

Εκτιμώντας τα εξής:

(1) Για να τεθεί σε ισχύ το ψήφισμα αριθ. 1367 (2001) του Συμβουλίου Ασφαλείας των Ηνωμένων Εθνών, το Συμβούλιο αποφάσισε, όσον αφορά την Ομοσπονδιακή Δημοκρατία της Γιουγκοσλαβίας, ότι πρέπει να καταργηθεί το εμπάργκο όπλων και ότι η απαγόρευση πώλησης και προμήθειας εξοπλισμού που θα μπορούσε να χρησιμοποιηθεί για εσωτερική καταστολή ή τρομοκρατία έχει καταστεί περιττή.

(2) Κατά συνέπεια, πρέπει να αρθεί αμέσως η απαγόρευση για την πώληση και προμήθεια τέτοιου εξοπλισμού στην Ομοσπονδιακή Δημοκρατία της Γιουγκοσλαβίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργείται ο κανονισμός (EΚ) αριθ. 926/98 [2] .

[2] ΕΕ L 130, 1.5.1998, σ. 1.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
Πρόταση ΔΙΟΡΘΩΤΙΚΟΥ του κανονισμού (ΕΚ) αριθ.1078/2001 του Συμβουλίου, της 31ης Μαΐου 2001 για την τροποποίηση του κανονισμού (ΕΚ) αριθ. 2160/96 για την επιβολή οριστικού δασμού αντιντάμπινγκ στις εισαγωγές ελαστικοποιημένων νημάτων, από πολυεστέρα καταγωγής, μεταξύ άλλων, Ταϊλάνδης

(υποβληθείσα από την Επιτροπή)

Στο άρθρο 1, στην παράγραφο που ευρίσκεται κάτω από τον πίνακα που αφορά την Ινδονησία, η φράση:

"την ινδονησιακή εταιρεία PT Indo Rama Synthetics (πρόσθετος κωδικός TARIC 8885)"

αντικαθίσταται από την ακόλουθη:

"τις ινδονησιακές εταιρείες PT Indo Rama Synthetics και Polyfin Canggih (πρόσθετος κωδικός TARIC 8885)".
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 47/1999 για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (EΚ) 47/1999 για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν προβλέπει στο άρθρο 4 διατάξεις που επιτρέπουν εισαγωγές επιπλέον των ποσοτικών ορίων που εφαρμόζονται για αυτά τα προϊόντα. Σύμφωνα με τις εν λόγω διατάξεις, μπορεί να επιτραπεί μεταφορά μη χρησιμοποιηθεισών ποσοτήτων από ποσοτικές ποσοστώσεις που έχουν καθοριστεί για άλλους, εντός συγκεκριμένων ορίων.

Για το σκοπό αυτό, έγινε προφανές ότι οι διαφορές μεταξύ διαφόρων γλωσσικών εκδοχών μέρους του παρόντος άρθρου μπορεί να οδηγήσουν σε αβεβαιότητες όσον αφορά την ερμηνεία του.

Το παρόν σχέδιο κανονισμού προτείνει την τροποποίηση του άρθρου 4 του κανονισμού 47/1999 , ώστε να εκλείψει κάθε κίνδυνος παρερμηνείας.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 47/1999 για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 αυτής,

την πρόταση της Επιτροπής,:

Εκτιμώντας τα εξής:

(1) Το άρθρο 4 του κανονισμού αριθ. 47/1999 του Συμβουλίου της 22ας Δεκεμβρίου 1998 για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν [1], όπως τροποποιήθηκε από τον κανονισμό (ΕΚ) αριθ. 1556/1999 [2], καθορίζει τους όρους υπό τους οποίους η Κοινότητα μπορεί να επιτρέψει τη μεταφορά των μη χρησιμοποιηθεισών ποσοτήτων από ένα ποσοτικό όριο σε άλλο.

[1] ΕΕ L 12, 16.1.1999, σελ. 1.

[2] ΕΕ L 184, 17.7.1999, σελ. 1.

(2) Έγινε προφανές ότι οι διαφορές μεταξύ διαφόρων γλωσσικών εκδοχών μέρους του παρόντος άρθρου μπορεί να οδηγήσουν σε αβεβαιότητες όσον αφορά την ερμηνεία του.

(3) Για λόγους διαφάνειας, πρέπει να διατυπωθεί εκ νέου αυτή η διάταξη.

(4) Ο κανονισμός (ΕΚ) αριθ. 47/1999 πρέπει επομένως να τροποποιηθεί ανάλογα.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του δεύτερου εδαφίου, παράγραφος 2, άρθρο 4 του κανονισμού 47/1999 αντικαθίσταται από το ακόλουθο κείμενο:

"- μεταξύ των κατηγοριών 4, 5, 6, 7 και 8 της Ομάδας I : 4% του ποσοτικού ορίου στο οποίο πραγματοποιείται η μεταφορά,"

Άρθρο 2

Ο παρών κανονισμός αρχίζει να ισχύει την έβδομη ημέρα μετά την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για το κακάο όσον αφορά την παράταση της διεθνούς συμφωνίας του 1993 για το κακάο

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία του 1993 για το κακάο άρχισε να ισχύει στις 22 Φεβρουαρίου 1994 και θα εκπνεύσει στις 30 Σεπτεμβρίου 2001.

2. Επ'ευκαιρία της συνεδρίασης του Συμβουλίου της Διεθνούς Οργάνωσης για το Κακάο, η οποία θα πραγματοποιηθεί το Σεπτέμβριο του 2001, θα προταθεί η παράταση της ισχύος της συμφωνίας για περίοδο έως δύο ετών, ήτοι έως τις 30 Σεπτεμβρίου 2003 το αργότερο, σύμφωνα με τις διατάξεις του άρθρου 61 παράγραφος 3 της συμφωνίας.

3. Η προτεινόμενη απόφαση δεν έχει επιπτώσεις στη συνεισφορά των Κοινοτήτων στον διοικητικό προϋπολογισμό της Διεθνούς Οργάνωσης για το κακάο, η οποία παραμένει μηδενική.

4. Σκοπός της παρούσας πρότασης είναι να εξουσιοδοτηθεί η Κοινότητα να ψηφίσει υπέρ της παράτασης της συμφωνίας επ'ευκαιρία του προσεχούς Συμβουλίου της συμφωνίας.

2001/0205 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για το κακάο όσον αφορά την παράταση της διεθνούς συμφωνίας του 1993 για το κακάο

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300, παράγραφος 2,

την πρόταση της Επιτροπής [1],

[1] EE C..., σ.

Εκτιμώντας τα εξής:

1. Η διεθνής συμφωνία του 1993 για το κακάο εγκρίθηκε εξ ονόματος της Κοινότητας με την απόφαση 98/489/ΕΚ [2] του Συμβουλίου.

[2] ΕΕ L 220 της 7.8.1998, σ. 1.

2. Η εν λόγω συμφωνία ισχύει έως τις 30 Σεπτεμβρίου 2001 εκτός αν παραταθεί με απόφαση του Συμβουλίου της Διεθνούς Οργάνωσης για το κακάο.

3. Προτείνεται να παραταθεί η συμφωνία για περίοδο έως δύο ετών, ήτοι έως τις 30 Σεπτεμβρίου 2003 το αργότερο.

4. Δεδομένου ότι η παράταση αυτή είναι προς το συμφέρον της Κοινότητας, η Κοινότητα πρέπει να αποφανθεί σχετικά, σύμφωνα με το άρθρο 61 παράγραφος 3 της συμφωνίας,

ΑΠΟΦΑΣΙΖΕΙ:

Άρθρο μόνο

Η θέση που θα λάβει η Κοινότητα, στο πλαίσιο του Συμβουλίου της Διεθνούς Οργάνωσης για το κακάο είναι να ψηφίσει υπέρ της παράτασης της διεθνούς συμφωνίας του 1993 για το κακάο, για περίοδο έως δύο ετών.

Βρυξέλλες,

Για το Συμβούλιο

Ο Πρόεδρος
Πρόταση αποφασης του Συμβουλιου για το διορισμό των μελών της επιτροπής που προβλέπεται στο άρθρο 147 της συνθήκης ΕΚ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Αντικατάσταση των μελών της επιτροπής του Ευρωπαϊκού Κοινωνικού Ταμείου

(1) Στο άρθρο 47 του κανονισμού (ΕΚ) 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία [1], ορίζεται ότι η Ευρωπαϊκή Επιτροπή επικουρείται όσον αφορά το στόχο 3 από επιτροπή βάσει του άρθρου 147 της συνθήκης.

[1] ΕΕ L 161 της 26.6.1999, σ. 1 .

(2) Οι διατάξεις που αφορούν τον τρόπο λειτουργίας της εν λόγω επιτροπής περιλαμβάνονται στο άρθρο 49 του παραπάνω κανονισμού.

(3) Το άρθρο αυτό προβλέπει ότι η επιτροπή αποτελείται από δύο αντιπροσώπους της κυβέρνησης, δύο αντιπροσώπους των συνδικαλιστικών οργανώσεων των εργαζομένων και δύο αντιπροσώπους των συνδικαλιστικών οργανώσεων των εργοδοτών για κάθε κράτος μέλος. Τα μέλη και οι αναπληρωτές διορίζονται από το Συμβούλιο έπειτα από πρόταση της Ευρωπαϊκής Επιτροπής για μια τριετία.

(4) Το Συμβούλιο αποφάσισε στις 12 Οκτωβρίου 1998 το διορισμό των τακτικών και αναπληρωματικών μελών της επιτροπής του Ευρωπαϊκού Κοινωνικού Ταμείου μετά την πρόταση της Επιτροπής, για την περίοδο από 23 Οκτωβρίου 1998 έως 22 Οκτωβρίου 2001.

(5) Η θητεία των τακτικών μελών της επιτροπής του Ευρωπαϊκού Κοινωνικού Ταμείου λήγει στις 22 Οκτωβρίου 2001.

(6) Είναι ανάγκη να διορισθούν τα τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για μια τριετία.

Πρόταση αποφασης του Συμβουλιου για το διορισμό των μελών της επιτροπής που προβλέπεται στο άρθρο 147 της συνθήκης ΕΚ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη περί ίδρυσης της Ευρωπαϊκής Κοινότητας,

τον κανονισμό (ΕΚ) 1260/1999 περί γενικών διατάξεων για τα διαρθρωτικά ταμεία και ιδίως το άρθρο 49, πρώτη παράγραφος, τρίτο εδάφιο,

την πρόταση της Επιτροπής,

Βάσει της απόφασης του Συμβουλίου της 12ης Οκτωβρίου 1998 για το διορισμό των τακτικών και αναπληρωματικών μελών της επιτροπής του Ευρωπαϊκού Κοινωνικού Ταμείου [2], η θητεία των μελών της λήγει στις 22 Οκτωβρίου 2001,

[2] ΕΕ C 330 της 28.10.1998, σ. 1.

επομένως πρέπει να διορισθούν τα μέλη της εν λόγω επιτροπής για μία τριετία.

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο από 23 Οκτωβρίου 2001 έως 22 Οκτωβρίου 2004:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Βρυξέλλες,

Για το Συμβούλιο

Ο Πρόεδρος
Γνωμοδοτηση τησ επιτροπησ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση συστασησ του Ευρωπαϊκου Κοινοβουλιου και του συμβουλιου σχετικα με την κινητικοτητα των σπουδαστων, των επιμορφωνομενων ατομων, των εθελοντων, των εκπαιδευτικων και των εκπαιδευτων περι τροποποιησεωσ τησ προτασησ τησ Επιτροπησ συμφωνα με το αρθρο 250, παραγραφοσ 2 τησ συνθηκησ εκ

1. ΙΣΤΟΡΙΚΟ

Η Επιτροπή διαβίβασε στο Ευρωπαϊκό Κοινοβούλιο και στο Συμβούλιο την προαναφερόμενη πρόταση σύστασης του Ευρωπαϊκού Κοινοβουλίου και του Συμβουλίου, που βασίζεται στα άρθρα 149 παράγραφος 4 και 150 παράγραφος 4 της συνθήκης, στις 21 Ιανουαρίου 2000 (COM(1999) 708 - C5-0052/2000 - 2000/0021 (COD))

Η Οικονομική και Κοινωνική Επιτροπή γνωμοδότησε στις 27 Απριλίου 2000.

Η Επιτροπή των Περιφερειών γνωμοδότησε στις 14 Ιουνίου 2000.

Το Ευρωπαϊκό Κοινοβούλιο γνωμοδότησε σε πρώτη ανάγνωση, σύμφωνα με τη διαδικασία συναπόφασης, κατά την ολομέλεια της 13ης Σεπτεμβρίου 2000.

Ύστερα από τη γνωμοδότηση του Ευρωπαϊκού Κοινοβουλίου και σύμφωνα με το άρθρο 250 παράγραφος 2 της συνθήκης EΚ, η Επιτροπή ενέκρινε τροποποιημένη πρόταση στις 9 Νοεμβρίου 2000 (COM(2000) τελικό -

Το Συμβούλιο ενέκρινε την κοινή θέση του στις 23 Ιανουαρίου 2001.

Στις 15 Μαΐου 2001 το Ευρωπαϊκό Κοινοβούλιο ενέκρινε σε δεύτερη ανάγνωση 6 τροπολογίες στην κοινή θέση του Συμβουλίου.

Η παρούσα γνώμη εκθέτει τη γνώμη της Επιτροπής σχετικά με τις τροπολογίες του Ευρωπαϊκού Κοινοβουλίου, σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ.

2. ΣΚΟΠΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η πρόταση της Επιτροπής βασίζεται στα άρθρα 149 και 150 της συνθήκης και αποσκοπεί στην προώθηση της κινητικότητας των προσώπων για εκπαιδευτικούς και επιμορφωτικούς σκοπούς.

3. ΓΝΩΜΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΙΣ ΤΡΟΠΟΛΟΓΙΕΣ ΠΟΥ ΠΡΟΤΕΙΝΕ ΤΟ ΚΟΙΝΟΒΟΥΛΙΟ

3.1. Τροπολογίες του Ευρωπαϊκού Κοινοβουλίου σε δεύτερη ανάγνωση

Το Ευρωπαϊκό Κοινοβούλιο ενέκρινε σε δεύτερη ανάγνωση 6 τροπολογίες στην κοινή θέση. Σκοπός αυτών των τροπολογιών είναι να εισαχθεί αναφορά στο Ευρωπαϊκό Συμβούλιο στη Νίκαια και στο πρόγραμμα δράσης για την κινητικότητα, να προσδιοριστεί καλύτερα η φύση των εκθέσεων που πρέπει να υποβάλλουν τα κράτη μέλη και η Επιτροπή καθώς και η σύνθεση και ο ρόλος των εμπειρογνωμόνων της Ομάδας εμπειρογνωμόνων. Τέλος, οι 2 τελευταίες τροπολογίες αφαιρούν το χρονικό περιορισμό στον ορισμό της κινητικότητας και των εθελοντών.

3.2. Θέση της Επιτροπής

Η Επιτροπή αποδέχεται αυτές τις τροπολογίες.

4. ΣΥΜΠΕΡΑΣΜΑ

Σύμφωνα με το άρθρο 250 παράγραφος 2 της συνθήκης, η Επιτροπή τροποποιεί την πρότασή της όπως προαναφέρεται.